ตำบลนิคมพัฒนา (อำเภอมะนัง)

นิคมพัฒนา เป็นตำบลในอำเภอมะนัง จังหวัดสตูล แรกมีฐานะเป็นสภาตำบลนิคมพัฒนา วันที่ 22 พฤษภาคม พ.ศ. 2517 ปัจจุบันอยู่ในความดูแลขององค์การบริหารส่วนตำบลนิคมพัฒนาตั้งแต่ปี พ.ศ. 2539 วันที่ 25 ธันวาคม พ.ศ. 2539 

 ที่ตั้งและอาณาเขต 
ตำบลนิคมพัฒนา มีอาณาเขตติดต่อกับเขตการปกครองข้างเคียงดังต่อไปนี้ วันที่ 15 มกราคม พ.ศ. 2540

 ทิศเหนือ ติดต่อกับตำบลปาล์มพัฒนา
 ทิศตะวันออก ติดต่อกับตำบลควนกาหลง (อำเภอควนกาหลง) 
 ทิศใต้ ติดต่อกับตำบลอุใดเจริญ (อำเภอควนกาหลง)
 ทิศตะวันตก ติดต่อกับตำบลละงู ตำบลเขาขาว และตำบลน้ำผุด (อำเภอละงู)

 ประวัติ 
ตามเอกสารของมณฑลภูเก็ต ท้องที่เดิมมีฐานะเป็นตำบลชื่อ "มามั่งนังกะรา" วันที่ 25 ธันวาคม พ.ศ. 2464 อยู่ในอำเภอมำบัง (อำเภอเมืองสตูล) ก่อนภายหลังจะกร่อนเหลือเพียง มานัง ภายหลังได้ยุบรวมกับตำบลแป-ระ วันที่ 10 มิถุนายน พ.ศ. 2490 ต่อมาปี พ.ศ. 2504 ได้เกิดภัยพิบัติทางธรรมชาติที่แหลมตะลุมพุก จังหวัดนครศรีธรรมราช จากภัยพิบัติก่อให้เกิดความเสียหายอย่างรุนแรง มีผู้ได้รับผลกระทบใน 3 จังหวัดได้แก่ จังหวัดนครศรีธรรมราช จังหวัดสงขลาและจังหวัดพัทลุง คณะรัฐบาลจอมพล ป.พิบูลสงคราม ได้ช่วยเหลือผู้ประสบภัยโดยการจัดที่อยู่อาศัยและที่ทำกิน โดยกระทรวงมหาดไทยได้จัดสรรที่ให้ในปี พ.ศ. 2506 

ปี พ.ศ. 2512 ได้ย้ายมาเป็นส่วนหนึ่งของอำเภอควนกาหลง วันที่ 3 มิถุนายน พ.ศ. 2512 ต่อมากรมประชาสงเคราะห์ได้จัดตั้งนิคมสร้างตนเองพัฒนาภาคใต้ จังหวัดสตูล วันที่ 13 ธันวาคม พ.ศ. 2515 โดยทางนิคมฯเปิดรับสมัครสมาชิก และจัดสรรที่ดินทำกินครอบครัวละ 18 ไร่ ก่อนที่จะมีการพิจารณาแยกตำบลท่าแพเป็นกิ่งอำเภอ แต่ยังมีหมู่บ้านที่สะดวกในการติดต่อราชการกับกิ่งอำเภอควนกาหลง จึงแยกตำบลแป-ระ ตั้งเป็น ตำบลนิคมพัฒนา วันที่ 6 ตุลาคม พ.ศ. 2513 เพื่อให้หมู่บ้านนั้นขึ้นกับกิ่งอำเภอเดิม

ปี พ.ศ. 2525 ได้แยกหมู่ 9 บ้านผังปาล์ม 1, หมู่ 10 บ้านผังปาล์ม 3, หมู่ 11 บ้านผังปาล์ม 4, หมู่ 12 บ้านผังปาล์ม 2, หมู่ 13 บ้านมะนัง, หมู่ 14 บ้านป่าพน และหมู่ 15 บ้านผังปาล์ม 7 รวม 7 หมู่บ้านของตำบลนิคมพัฒนา ออกไปตั้งเป็น ตำบลปาล์มพัฒนา วันที่ 2 สิงหาคม พ.ศ. 2526 ก่อนที่ พ.ศ. 2537 นายอนุชา โมกขะเวส ผู้ว่าราชการจังหวัดสตูล พิจารณาว่าตำบลนิคมพัฒนา และตำบลปาล์มพัฒนา เป็นพื้นที่ห่างไกลจากอำเภอต้นสังกัดถึง 25 กิโลเมตร รวมทั้งสภาพพื้นที่ปัจจุบันพัฒนาทั้งด้านผังเมืองและประชากรอย่างรวดเร็ว ปี พ.ศ. 2539 จึงประกาศจัดตั้งเป็นกิ่งอำเภอ วันที่ 26 มิถุนายน พ.ศ. 2539 และยกฐานะเป็นอำเภอในปี พ.ศ. 2550 วันที่ 24 สิงหาคม พ.ศ. 2550

พื้นที่หมู่ 1 บ้านผัง 6 มีประชากร 939 คน และ 218 หลังคาเรือน ได้ขอแยกตั้งหมู่บ้านใหม่ เป็นพื้นที่หมู่ 9 ชื่อว่า บ้านก้าวใหม่พัฒนา วันที่ 12 กันยายน พ.ศ. 2546

 การแบ่งเขตการปกครอง 

 การปกครองส่วนภูมิภาค 
ตำบลนิคมพัฒนาแบ่งพื้นที่การปกครองออกเป็น 9 หมู่บ้าน ได้แก่
 หมู่ที่ 1 บ้านผัง 14, ผังปาล์ม 7/2
 หมู่ที่ 2 บ้านผัง 44, ผัง 117, ผัง 118
 หมู่ที่ 3 บ้านผัง 7, ผัง 10, ผัง 45
 หมู่ที่ 4 บ้านผัง 8, ผัง 11, ผัง 12, ผัง 46
 หมู่ที่ 5 บ้านผัง 47, ผัง 50, ผังปาล์ม 6
 หมู่ที่ 6 บ้านผัง 51, ผัง 52, ผัง 53, วังพระเคียน
 หมู่ที่ 7 บ้านผัง 13, ผัง 15, ผัง 18
 หมู่ที่ 8 บ้านผัง 16, ผัง 17, ผัง 19, ผัง 20
 หมู่ที่ 9 บ้านผัง 6, ผัง 9 (ก้าวใหม่พัฒนา)

 อ้างอิง 

นิคมพัฒนา
นิคมพัฒนา
หมวดหมู่:อำเภอมะนัง